जम्मा १ सय २९ कर्मचारीको दरबन्दीमा १ सय २ जना मात्र कार्यरत रहेका बेला एकैचोटी ३२ जनाको सरुवा भएपछि कार्यालय अस्तव्यस्त हुने नै भयो । अर्कातर्फ आफूमाथि सोझिएको तीर डनहरू अन्तै प्रहार गर्न सफल भए । अवकाश हुन एक हप्ता मात्र बाँकी रहेका गणेश बस्नेतलाई स्थानीय तहमा पठाइयो । भदौमा अवकाश हुने विनोद अधिकारीलाई पनि यसैगरी खटाइयो । ३२ भाइमध्ये एक जनालाई सामान्यले नागार्जुन नगरपालिकामा पठायो । सरुवा भएका कर्मचारी त्यहाँ जाँदा हाजिर गराइएन मात्रै होइन, यहाँ कर्मचारी आवश्यक छैन भन्ने पत्र दिएर फिर्ता पठाइयो ।
